ગુજરાતી અખબારોને લાગેલી આ બધી બીમારીઓ વત્તા સરળમાં સરળ ગુજરાતી શબ્દના સ્થાને પણ અંગ્રેજી શબ્દો વાપરવાની ભદ્દી ટેવ, ભાષાની ઐસીતૈસી કરીને ગમે તેવા અલેલટપ્પુના લખાણને વગર સુધારા કે મુદ્રણદોષ છાપછાપ કરવાની ચળ, જે ગુજરાતીઓ જ તેમના વાચક છે તેમને વિશ્વાસમાં કે ચાહનામાં નહીં રાખવાની આદત, એ બધાં પછી પણ જમીનથી બે વેંત અદ્ધર ચાલવાનો તોર અને ફાંકો રાખવો કે ભાઈ અમે તો છાપાવાળા... એ બધાંનો સરવાળો એટલે ઘટતા ફેલાવા, ઘટતી વિશ્વસનિયતા, જાહેરાતની ઘટતી આવક અને ઘટતી જતી અખબારોની આવરદા.